ddrg/super_eurlex huggingface dataset:
Oficiālais Vēstnesis L 284 , 06/11/1996 Lpp. 0015 - 0016



Komisijas Regula (EK) Nr. 2126/96 (1996. gada 5. novembris), ar kuru groza Regulu (EK) Nr. 2543/95, ar ko paredz īpašus sīki izstrādātus noteikumus olīveļļas eksporta licenču sistēmas piemērošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/96/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1581/96 [2], un jo īpaši tās 2. un 3. pantu, tā kā ar Komisijas 1995. gada 30. oktobra Regulu (EK) Nr. 2543/95 [3] paredz īpašus sīki izstrādātus noteikumus olīveļļas eksporta licenču sistēmas piemērošanai; tā kā, ņemot vērā pieredzi, kas gūta pirmajā piemērošanas gadā, ir precīzāk jānosaka produkti, par kuriem ir jāuzrāda eksporta licence; tā kā eksporta licences, par kurām iesniegti pieteikumi, var izsniegt tikai pēc tam, kad ir pagājis laika posms, kurā Komisija var attiecīgā gadījumā veikt īpašus pasākumus, ņemot vērā informāciju par dalībvalstu nosūtītajiem pieteikumiem; tā kā, ja šāda informācija ir nepilnīga vai neprecīza, Komisija nevar veikt šādus pasākumus; tā kā tādēļ, lai nodrošinātu to, ka minēto režīmu pareizi administrē, izdotās licences ir jāierobežo atbilstīgi daudzumiem, uz kuriem attiecas laikā nosūtītie pieteikumi; tā kā, lai precīzi uzraudzītu kompensācijas attiecībā uz izdotajām eksporta licencēm, informācijai, kas dalībvalstīm jānosūta par atsauktajiem licenču pieteikumiem un neizmantotajiem daudzumiem, ir jāpievieno sīkākas ziņas par kompensācijas likmi; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 2543/95 groza šādi: 1. Regulas 1. pantu aizstāj ar šādu: "1. pants Eksporta licences uzrāda par to produktu eksportu, uz kuriem attiecas KN kodi 1509 un 151000." 2. Regulas 3. panta 2. punktu papildina ar šādu daļu: "Tomēr licences izdod tikai par daudzumiem, uz ko attiecas pieteikumi, kas nosūtīti saskaņā ar 5. panta 1. punkta a) apakšpunktu." 3. Regulas 5. panta 1. punkta c) apakšpunktu papildina ar vārdiem "un attiecīgās kompensācijas". 4. Regulas 5. panta 3. punktu aizstāj ar šādu: "3. Katru mēnesi pēc tam, kad beidzies eksporta licenču derīguma termiņš, dalībvalstis paziņo Komisijai daudzumus un kompensācijas, uz ko attiecas neizmantotās eksporta licences."; 5. Regulas pielikuma C un D daļu aizstāj ar šīs regulas pielikumā iekļautajām. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 5. novembrī Komisijas vārdā — Komisijas loceklis Franz Fischler [1] OV 172, 30.9.1966., 3025./66. lpp. [2] OV L 206, 16.8.1996., 11. lpp. [3] OV L 260, 31.10.1995., 33. lpp. -------------------------------------------------- PIELIKUMS +++++ TIFF +++++ --------------------------------------------------
Oficiālais Vēstnesis L 262 , 16/10/1996 Lpp. 0002 - 0002



Komisijas Regula (EK) Nr. 1974/96 (1996. gada 15. oktobris), ar kuru groza Regulu (EK) Nr. 716/96, ar ko pieņem ārkārtas atbalsta pasākumus liellopu gaļas tirgum Apvienotajā Karalistē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1588/96 [2], un jo īpaši tās 23. pantu, tā kā Komisijas Regula (EK) Nr. 716/96 [3], kurā jaunākie grozījumi izdarīti ar Regulu (EK) Nr. 1846/96 [4], paredz ārkārtas atbalsta pasākumus liellopu gaļas tirgum Apvienotajā Karalistē, jo īpaši atļaujot ražotājiem maksāt ECU 1 par kilogramu dzīvsvara par dzīvniekiem, kuri ir nokauti saskaņā ar shēmu, kas izklāstīta minētajā regulā; tā kā, ņemot vērā pēdējās izmaiņas tirgus cenās Apvienotajā Karalistē, ieteicams koriģēt minēto summu; tā kā attiecīgi jākoriģē Kopienas ieguldījums, ko izsaka Eiropas valūtas vienībās; tā kā tā pati regula prasa, lai saskaņā ar tās noteikumiem nokauto dzīvnieku galvu, iekšējos orgānus un liemeņus marķē ar noturīgu krāsu un aizplombētos konteineros transportē uz licencētām sadedzināšanas vai pārstrādāšanas rūpnīcām pārstrādei un iznīcināšanai; tā kā, ņemot vērā nepieciešamo pārbaudi, ko veic Apvienotās Karalistes kompetentās iestādes, jāatļauj šīm iestādēm izmantot ierobežotu skaitu dzīvnieku pētniecības un izglītības mērķiem pirms to iznīcināšanas; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 716/96 groza šādi: 1. Minētās regulas 1. pantam pievieno šādu 6. punktu: "6. Neatkarīgi no 1. punkta, ņemot vērā nepieciešamo pārbaudi, Apvienotās Karalistes kompetentajai iestādei ir atļauts pirms pārstrādes un iznīcināšanas izmantot ierobežotu dzīvnieku skaitu pētniecības un izglītības mērķiem." 2. Regulas 2. panta 1. apakšpunktā summu "ECU 1" aizstāj ar "ECU 0,9" un summu "ECU 392" aizstāj ar "ECU 353". 3. Summu "ECU 1" 2. panta 2. punktā aizstāj ar "ECU 0,9". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro attiecībā uz dzīvniekiem, kas ir iepirkti no pirmās pirmdienas pēc publicēšanas datuma. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 15. oktobrī Komisijas vārdā — Komisijas loceklis Franz Fischler [1] OV L 148, 28.6.1968., 24. lpp. [2] OV L 206, 16.8.1996., 23. lpp. [3] OV L 99, 20.4.1996., 14. lpp. [4] OV L 245, 26.9.1996., 9. lpp. --------------------------------------------------
LABOJUMS
Padomes Regulai (EK) Nr. 1103/97 (1997. gada 17. jūnijs) par da žiem noteikumiem attiecībā uz euro ievie šanu
(Eiropas Savienības Oficiālais Vēstnesis L 162, 19.6.1997 ., 1. lpp.)
(Īpašais izd. latvie šu valodā, 10. nodaļa, 1. sējums, 81. lpp.)
Regulas nosaukumā un visā tekstā terminu “eiro ”aizstāj ar terminu “euro ”.426 10/3. sēj. Eiropas Savienības Oficiālais Vēstnesis LV
Oficiālais Vēstnesis L 287 , 21/10/1997 Lpp. 0010 - 0010



Komisijas Regula (EK) Nr. 2048/97 (1997. gada 20. oktobris), ar ko groza Regulu (EK) Nr. 936/97, ar kuru atver tarifa kvotas augstākā labuma svaigai, atdzesētai un saldētai liellopu gaļai un saldētai bifeļu gaļai un paredz to pārvaldi, un Regulu (EK) Nr. 996/97, ar kuru atver importa tarifu kvotu saldētai liellopu plānajai diafragmai, kas atbilst KN kodam 02062991, un paredz tās pārvaldi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1997. gada 27. maija Regulu (EK) Nr. 936/97, ar kuru atver tarifa kvotas augstākā labuma svaigai, atdzesētai vai saldētai liellopu gaļai un saldētai bifeļu gaļai un paredz to pārvaldi [1], un jo īpaši tās 7. panta 2. punktu, ņemot vērā Komisijas 1997. gada 3. jūnija Regulu (EK) Nr. 996/97, ar kuru atver importa tarifu kvotu saldētai liellopu plānajai diafragmai, kas atbilst KN kodam 02062991, un paredz tās pārvaldi [2], un jo īpaši tās 6. panta 2. punktu, tā kā Argentīna ir pārdēvējusi iestādi, kas pilnvarota izdot autentiskuma sertifikātus; tā kā tādēļ būtu jāgroza II pielikums Regulā (EK) Nr. 936/97 un Regulā (EK) Nr. 996/97, IR PIEŅĒMUSI ŠO REGULU. 1. pants Regulu (EK) Nr. 936/97 un (EK) Nr. 996/97 II pielikumā "Secretaría de agricultura, ganadería y pesca" aizstāj ar "Secretaría de agricultura, ganadería, pesca y alimentación". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regulu piemēro no 1997. gada 17. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 20. oktobrī Komisijas vārdā — Komisijas loceklis Franz Fischler [1] OV L 137, 28.5.1997., 10. lpp. [2] OV L 144, 4.6.1997., 6. lpp. --------------------------------------------------
Oficiālais Vēstnesis L 351 , 23/12/1997 Lpp. 0017 - 0017



Padomes Regula (EK) Nr. 2599/97 (1997. gada 18. decembris), ar kuru groza Regulu (EEK) Nr. 2262/84, ar ko nosaka īpašus pasākumus attiecībā uz olīveļļu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā saskaņā ar 1. panta 5. punktu Regulā (EEK) Nr. 2262/84 [3] Padomei ar kvalificētu balsu vairākumu pēc Komisijas priekšlikuma līdz 1998. gada 1. janvārim jāpieņem aģentūru faktisko izdevumu finansēšanas kārtība, ko piemēros no 1998./99. tirdzniecības gada; tā kā 1998./99. tirdzniecības gadā aģentūrām jāturpina veikt ierastos darbus; tā kā tādēļ jāparedz Kopienas ieguldījums aģentūru izdevumu finansēšanai minētajā periodā, lai nodrošinātu, ka tās var darboties efektīvi un saskaņā ar noteikumiem, kas ietilpst Regulā (EEK) Nr. 2262/84 paredzētajā administratīvās autonomijas sistēmā, IR PIEŅĒMUSI ŠO REGULU. 1. pants Ar šo Regulas (EEK) Nr. 2262/84 1. panta 5. punkta pēdējās divas daļas aizstāj šādi: "No aģentūru faktiskajiem izdevumiem 1998./99. tirdzniecības gadā 50 % finansē no Eiropas Kopienu vispārējā budžeta. Līdz 1998. gada 1. oktobrim Komisija apsver vajadzību turpināt Kopienas ieguldījumu aģentūru izdevumu finansēšanai un attiecīgā gadījumā iesniedz Padomei priekšlikumu. Saskaņā ar Līguma 43. panta 2. punktā paredzēto procedūru Padome līdz 1999. gada 1. janvārim pieņem lēmumu par attiecīgo izdevumu finansēšanu." 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 18. decembrī Padomes vārdā — priekšsēdētājs F. Boden [1] OV C 343, 13.11.1997., 16. lpp. [2] Atzinums sniegts 1997. gada 17. decembrī (Oficiālajā Vēstnesī vēl nav publicēts). [3] OV L 208, 3.8.1984., 11. lpp. Regulā jaunākie grozījumi izdarīti ar Regulu (EK) Nr. 533/97 (OV L 83, 25.3.1997., 1. lpp.). --------------------------------------------------
Oficiālais Vēstnesis L 212 , 30/07/1998 Lpp. 0036 - 0036



Komisijas Regula (EK) Nr. 1680/98 (1998. gada 29. jūlijs), ar kuru groza Regulu (EK) Nr. 936/97, ar kuru atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai, kā arī paredz šo kvotu pārvaldību, un Regulu (EEK) Nr. 139/81, ar ko paredz nosacījumus kombinētās nomenklatūras 02023050 apakšpozīcijas attiecināšanai uz dažiem saldētas liellopu un teļa gaļas veidiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1997. gada 27. maija Regulu (EK) Nr. 936/97, ar kuru atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai, kā arī paredz šo kvotu pārvaldību [1], kurā jaunākie grozījumi izdarīti ar Regulu (EK) Nr. 1299/98 [2], un jo īpaši tās 7. panta 2. punktu, ņemot vērā Padomes 1968. gada 27. jūnija Regulu (EEK) Nr. 805/68 par liellopu un teļa gaļas tirgus kopējo organizāciju [3], kurā jaunākie grozījumi izdarīti ar Regulu (EK) Nr. 2634/97 [4], un jo īpaši tās 9. panta 2. punktu, tā kā Jaunzēlande ir noteikusi jaunu iestādi, kas izsniedz autentiskuma sertifikātus; tā kā tādēļ ir jāgroza Regulas (EK) Nr. 936/97 II pielikums; tā kā liellopu un teļa gaļas imports ar samazinātiem muitas nodokļiem saskaņā ar Komisijas Regulu (EEK) Nr. 139/81 [5], kurā jaunākie grozījumi izdarīti ar Regulu (EK) Nr. 1299/98, notiek, uzrādot attiecīgo valstu izsniegtus autentiskuma sertifikātus; tā kā ir jāatjauno Jaunzēlandes izsniedzējiestādes nosaukums un adrese; tā kā būtu jāstandartizē autentiskuma sertifikātu izsniedzējiestāžu saraksta grozīšanas kārtība; tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 936/97 II pielikumā vārdus "New Zealand Meat Producers Board" aizvieto ar "New Zealand Meat Board". 2. pants Regulu (EEK) Nr. 139/81 groza šādi: 1. Regulas 5. panta 2. punktu aizstāj ar šādu punktu: "2. Komisija var mainīt šo sarakstu, ja izsniedzējiestādi vairs neatzīst, ja tā nespēj izpildīt savus pienākumus vai arī ja tiek izraudzīta jauna izsniedzējiestāde."; 2. Regulas II pielikumā vārdus "New Zealand Meat Producers Board" aizstāj ar "New Zealand Meat Board". 3. pants Šī regula stājas spēkā 1998. gada 1. septembrī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 29. jūlijā Komisijas vārdā — Komisijas loceklis Franz Fischler [1] OV L 137, 28.5.1997., 10. lpp. [2] OV L 180, 24.6.1998., 6. lpp. [3] OV L 148, 28.6.1968., 24. lpp. [4] OV L 356, 31.12.1997., 13. lpp. [5] OV L 15, 17.1.1981., 4. lpp. --------------------------------------------------
Oficiālais Vēstnesis L 031 , 06/02/1998 Lpp. 0005 - 0005



Komisijas Regula (EK) Nr. 299/98 (1998. gada 5. februāris), ar ko tiek atcelta Regula (EK) Nr. 2351/97, ar ko tiek atcelts preferenciālais muitas nodoklis un atkal ieviesta Kopējā muitas tarifa ievedmuita Marokas izcelsmes sīkziedu rozēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 21. decembra Regulu (EEK) Nr. 4088/87, kurā izstrādāti nosacījumi, saskaņā ar kuriem piemērot preferenciālo ievedmuitas nodokli noteiktiem ziediem ar izcelsmi Kiprā, Izraēlā, Jordānijā, Marokā un Rietumkrastā un Gazas sektorā [1], kurā jaunākie grozījumi izdarīti ar Regulu (EK) Nr. 1300/97 [2], un jo īpaši tās 5. panta 2. punkta b) apakšpunktu, tā kā, rūpīgi analizējot Komisijas 1997. gada 27. novembra Regulu (EK) Nr. 2350/97, kurā noteiktas Kopienas ražotāju un importa cenas neļķēm un rozēm saistībā ar režīmu, saskaņā ar kuru importē noteiktus Kipras, Izraēlas, Jordānijas, Marokas un Rietumkrasta un Gazas sektora izcelsmes ziedkopības produktus [3], ir atklāts, ka pielikums nav pareizs attiecībā uz sīkziedu rozēm; tā kā minētā pielikuma pareizajā versijā nav ierakstīts cipars attiecībā uz Marokas izcelsmes sīkziedu rožu importu; tā kā tādēļ jāsaglabā preferenciālie muitas nodokļi, kas ieviesti ar Padomes 1994. gada 25. jūlija Regulu (EK) Nr. 1981/94, ar ko tiek atvērtas Kopienas tarifu kvotas dažādiem produktiem ar izcelsmi Alžīrijā, Kiprā, Ēģiptē, Izraēlā, Jordānijā, Maltā, Marokā, Rietumkrastā un Gazas sektorā, Tunisijā un Turcijā, kā arī tiek paredzēta šo kvotu piešķiršana un sīki izstrādāti noteikumi attiecībā uz šo kvotu palielināšanu un koriģēšanu [4], kurā jaunākie grozījumi izdarīti ar Komisijas Regulu (EK) Nr. 1667/97 [5]; tā kā tādēļ jāatceļ Komisijas Regula (EK) Nr. 2351/97 [6], IR PIEŅĒMUSI ŠO REGULU. 1. pants 1997. gada 30. novembrī tiek atjaunots preferenciālais ievedmuitas nodoklis Marokas izcelsmes sīkziedu rozēm. 2. pants Ar šo atceļ Regulu (EK) Nr. 2351/97. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1997. gada 30. novembra. Regula uzliek saistības kopumā un ir tieši piemērojama visās dalībvalstīs. Briselē, 1998. gada 5. februārī Komisijas vārdā Komisijas loceklis Franz Fischler [1] OV L 382, 31.12.1987., 22. lpp. [2] OV L 177, 5.7.1997., 1. lpp. [3] OV L 326, 28.11.1997., 17. lpp. [4] OV L 199, 2.8.1994., 1. lpp. [5] OV L 236, 27.8.1997., 3. lpp. [6] OV L 326, 28.11.1997., 19. lpp. --------------------------------------------------
Oficiālais Vēstnesis L 006 , 12/01/1999 Lpp. 0003 - 0003



Komisijas Regula (EK) Nr. 45/1999 (1999. gada 11. janvāris), ar ko attiecībā uz atļauju atsaukšanu dažām piedevām, kas pieder kokcidiostatu un citu medikamentu grupai, groza Padomes Direktīvu 70/524/EEK par barības piedevām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 2821/98 [2], un jo īpaši tās 9.g panta 3. punkta a) apakšpunktu, tā kā kokcidiostatus un citus medikamentus, kas pirms 1998. gada 1. janvāra iekļauti Direktīvas 70/524/EEK I pielikumā, ir provizoriski atļauts lietot no 1998. gada 1. aprīļa un tie ir pārcelti uz B pielikuma I nodaļu, paredzot tos uzskatīt par piedevām, kas saistītas ar personu, kura atbild par to laišanu apgrozībā; tā kā Komisijai ir jāatsauc pagaidu atļaujas attiecībā uz kokcidiostatiem un citiem medikamentiem, par kuriem līdz 1998. gada 1. oktobrim jauni pieteikumi atļaujas saņemšanai nav saņemti – kopā ar monogrāfiju un identifikācijas norādi, ko ar ziņotājas dalībvalsts starpniecību Komisijai adresē tā persona, kura ir atbildīga par dokumentāciju, uz kuras pamata ir piešķirta agrākā atļauja, vai tās tiesību pārņēmējs vai pārņēmēji; tā kā Komisijai nav tikuši adresēti šādi pieteikumi attiecībā uz kokcidiostatiem un citiem medikamentiem – arprinocīdu, dinitolmīdu un ipronidazolu; tā kā tādējādi Direktīvas 70/524/EEK prasības nav izpildītas un būtu jāatsauc atļaujas, kas izsniegtas attiecībā uz šīm piedevām, un to ieraksti būtu jāsvītro no minētās direktīvas B pielikuma I nodaļas; tā kā šajā regulā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO REGULU. 1. pants Direktīvas 70/524/EEK B pielikuma I nodaļā tiek svītroti ieraksti attiecībā uz šādām vielām, kas pieder kokcidiostatu un citu medikamentu grupai: - aprinocīds, - dinitolmīds, - ipronidazols. 2. pants Šī regula stājas spēkā 1999. gada 30. septembrī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 11. janvārī Komisijas vārdā — Komisijas loceklis Franz Fischler [1] OV L 270, 14.12.1970., 1. lpp. [2] OV L 351, 29.12.1998., 4. lpp. --------------------------------------------------
Official Journal L 321 , 14/12/1999 P. 0003 - 0003



KOMISIJAS REGULA (EK) Nr. 2626/1999 (1999. gada 13. decembris), ar ko groza Padomes Regulas (EEK) Nr. 2658/87 par tarifu un statistikas nomenklatūru un Kopējo muitas tarifu I pielikumu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un Kopējo muitas tarifu[1], kurā jaunākie grozījumi izdarīti ar Komisijas Regulu (EK) Nr. 2204/1999[2], un jo īpaši tā 9. pantu, tā kā: (1) ir jānošķir apakšpozīcijā 2001 90 50 minētās sēnes, kas ir sagatavotas vai konservētas ar etiķi vai etiķskābi no apakšpozīcijā 2003 10 minētajām sēnēm, kas ir sagatavotas vai konservētas citādi, nevis ar etiķi vai etiķskābi; (2) saskaņā ar Saskaņotās sistēmas skaidrojošajām piezīmēm par šo pozīciju, papildus citām piedevām šīs pozīcijas produktiem var pievienot sāli. Šajā gadījumā sāli var pievienot tikai, lai sagatavotu; (3) lai varētu nošķirt apakšpozīcijas 2003 10 produktus, šķiet, ir jāierobežo kopējais sāls saturs apakšpozīcijas 2001 90 50 produktiem; (4) būtu lietderīgi ierobežot sāls saturu, kas nebūtu lielāks par 2,5 % no svara; (5) ir jāpaskaidro 20. grupas 1. papildu piezīme, lai atspoguļotu šo lēmumu; (6) Komisijas Regulas (EK) Nr. 1196/97[3] pielikuma 3. un 4. punkts, ko iepriekš izmantoja, lai klasificētu produktus, pamatojoties uz etiķa saturu tajos, neatkarīgi no sāls satura, ir jāatceļ; (7) šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Regulai (EEK) Nr. 2658/87 pievienotajā kombinētās nomenklatūras 20. grupā 1. papildu piezīmi aizstāj ar šādu piezīmi: "1. Pozīcijā 2001 dārzeņiem, augļiem, riekstiem un citām pārtikā lietojamām augu daļām, kas sagatavotas vai konservētas ar etiķi vai etiķskābi, jāsatur 0,5 % vai vairāk skābes, brīvas, gaistošā veidā, kura izteikta kā etiķskābe. Turklāt sēņu, kas ir minētas 2001 90 50. apakšpozīcijā, sāls saturs nedrīkst pārsniegt 2,5 % no svara." 2. pants Ar šo ir atcelta Regulas (EK) Nr. 1196/97 pielikuma 3. un 4. punkts. 3. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 13. decembrī Komisijas vārdā Komisijas loceklis Mario Monti [1] OV L 256, 7.9.1987., 1. lpp. [2] OV L 278, 28.10.1999., 1. lpp. [3] OV L 170, 28.6.1997., 13. lpp.
Oficiālais Vēstnesis L 228 , 08/09/2000 Lpp. 0057 - 0058



Komisijas Regula (EK) Nr. 1904/2000 (2000. gada 7. septembris), kas papildina Regulas (EK) Nr. 2400/96 pielikumu par dažu nosaukumu iekļaušanu "Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietas nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietas nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1509/2000 [2], un jo īpaši tās 6. panta 3. un 4. punktu, tā kā: (1) Ievērojot Regulas (EEK) Nr. 2081/92 5. pantu, Itālija ir nosūtījusi Komisijai pieteikumus par dažu nosaukumu reģistrāciju cilmes vietas nosaukumiem un ģeogrāfiskās izcelsmes norādēm. (2) Saskaņā ar minētās regulas 6. panta 1. punktu ir konstatēts, ka pieteikumos ir izpildītas visas minētajā regulā izklāstītās prasības un jo īpaši pieteikumos ir visa informācija, kas vajadzīga saskaņā ar regulas 4. pantu. (3) Komisija nav saņēmusi paziņojumus par iebildumiem saskaņā ar minētās regulas 7. pantu attiecībā uz šīs regulas pielikumā sniegtajiem nosaukumiem pēc to publicēšanas Eiropas Kopienu Oficiālajā Vēstnesī [3]. (4) Nosaukumi tādēļ ir jāieraksta "Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā" un tātad tie Kopienā ir jāaizsargā kā aizsargāti cilmes vietas nosaukumi un aizsargātas ģeogrāfiskās izcelsmes norādes. (5) Šīs regulas pielikums papildina Komisijas Regulas (EK) Nr. 2400/96 [4] pielikumu, kurā jaunākie grozījumi izdarīti ar Regulu (EK) Nr. 1651/2000 [5], IR PIEŅĒMUSI ŠO REGULU. 1. pants Šīs regulas pielikumā esošos nosaukumus pievieno Regulas (EK) Nr. 2400/96 pielikumam un ieraksta kā aizsargātus cilmes vietas nosaukumus (ACN) vai aizsargātas ģeogrāfiskās izcelsmes norādes (AĢN) "Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 7. septembrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 174, 13.7.2000., 7. lpp. [3] OV C 347, 3.12.1999., 2. lpp. unOV C 358, 10.12.1999., 2. lpp. [4] OV L 327, 18.12.1996., 11. lpp. [5] OV L 189, 27.7.2000., 15. lpp. -------------------------------------------------- PIELIKUMS EK LĪGUMA I PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Augļi, dārzeņi un graudaugi ITĀLIJA Castagna del Monte Amiata (AĢN) La Bella della Daunia (ACN). --------------------------------------------------